**Buskerud Bygdekvinnelag**

**Referat fra styremøte 09.jan 2019 hos Helga Wetterhus**

**Til stede**: Sølvi Jødal, Frøydis Løkensgard, Inger Margrethe Medhus, Helga Wetterhus, Else Hval og Marit Stevning

Ingen fravær

**Møtet startet** kl 11.45

**Sak 45/18 Godkjenning av innkalling og saksliste/dagsorden**: en tilføyelse til sak 6: gjennomgang årsmelding og årsmøtelotteri *ellers godkjent,*

**Sak 46/18** **Godkjenning av referat fra styremøte 14.nov** hos Marit Stevning. *Enstemmig godkjent.*

**Sak 47/18** Å**rsmøte i fylket hvert annet år**. Spørsmål sendt NBK og svar fra dem at en må sende inn forslag for at dette kan vedtas på **Landsmøte 2020** i NBK.

*Vedtak: Vi tar det opp på generaldebatten i årsmøtet i BBK i mars. Helga og Marit samarbeider om et* forslag *til innlegg som legges fram ved generaldebatten*

**Sak 48/18 kontakt fra Åse Skagenes.**

Brev fra Åse Skagenes om reiseutjevning fra **Landsmøte** i NBK kr. 2430, inngått på konto. Åse Skagenes har diverse utlegg til gode.

*Vedtak:* Hun må sørge for å lage regning til BBK, som skal godkjennes av Sølvi, slik at hun er à jour og får dette inn i regnskapet som legges fram på årsmøtet. Styregodtgjørelse til styreleder og sekretær/dataansvarlig litt diskusjon om tidspunkt for utbetaling. *Sølvi følger opp.*

**Sak 49/18**

**Reiseregninger**. Vi må alle bruke samme standard for utfylling av reiseregning. Vi har gjennomgått reglene og tar det til etterretning. *Sølvi oversender en standard som skal benyttes av alle.*

Godtgjørelse til leder, sekretær og IT ansvarlig skal ikke oppføres på reiseregning.

**Sak 50/18 Organisasjonsseminar**

Planlegging av et organisasjons seminar. Styret har ikke kapasitet til å kunne gjennomføre et slikt seminar nå i vår, i alle fall ikke før årsmøtet, da både årsmøtet og organisasjonsseminar er arbeidskrevende for styret. Vi legger det litt på is og tar det opp som sak seinere.

**Sak 51/18 Videreføring av sak 41/18 Bunadshistorikk**.

Frøydis gjennomgikk diverse kontakter som er gjort mot produsenter. Slik vi ser det er det nødvendig at BBK som ansvarlig for disse draktene, igjen oppretter en bunadskomité av kyndige personer som arbeider med saken slik at BBK igjen har full kontroll på produsentene. Vi har gjennomgått årsmøteprotokoller og kan ikke se at den forrige bunadskomiteen ble oppløst på et årsmøte.

*Vedtak:* Styret gir derfor nåværende valgkomité i oppgave å gjøre forslag til å opprette en ny bunadskomité.

**Sak 52/18** **Valgkomiteen**

Styret har mottatt henvendelse fra valgkomiteen om arbeid med valg og forespørsel om forslag til nye tillitsvalgte.

*Vedtak*: Inger Margrethe får i oppdrag å oversende oversikt over lokallagsledere slik at de kan henvende seg til dem, samt en oversikt over hvem som er på valg fra de forskjellige sonene eller som mangler sonerepresentant.

**Sak 53/18 Årsmøtet 2019- fortsettelse av sak 31/17 og 42/18**

**a**)Forslag til årsmelding gjennomgått. *Inger Margrethe redigerer den ferdig og får sendt den til trykking.*

*Arbeidsmøte 6.3 kl 13* hos Else for pakking og utsending av årsmeldinger. På møtet deltar Sølvi. Else, Inger Margrethe og Frøydis. Vi sørger for at så mange som mulig av disse konvoluttene blir distribuert ved overlevering så sparer vi porto.

**b**)Invitasjon og påmelding til årsmøtet på Klækken ble gjennomgått og må ut så snart som mulig til lokallagene, påmeldingsfrist 10.februar. *Sølvi har laget forslag til oppsettene og sender over til Marit som redigerer dem ferdige for utsending.*

**c**)Resolusjoner til årsmøtet forslag;

 Oppskyting av nyttårsraketter: oppfordrer NBK til å lage og publisere et standard leserbrev som kan distribueres via lokalaviser ut over landet. Sølvi utarbeider et forslag som sendes NBK. På årsmøtet 2017 ble en lignende resolusjon vedtatt, men det er grunn til å gjenta dette.

Personvern og netthets. Dette er vanskelige tema. *Sølvi tar kontakt med NBK o*m at vi vil gjerne ta dette opp som resolusjon, men trenger litt hjelp på veien.

**d**)Årsmøte lotteri: tatt opp saken da det er noe motstand mot tiltaket. Hva gjør vi med det? Vi trenger inntekter for å opprettholde økonomien. Vi diskuterte litt, skal vi for eksempel lage en enklere årsmelding. Vi tar det opp som sak på årsmøtet.

**e**)Vi mangler diverse brosjyrer fra NBK for utdeling på årsmøtet. *Sølvi skaffer dette*

**Sak 54/18 Eventuelt**

Sølvi har fått invitasjon fra Bingen BK, sonemøte 12. februar. Hun forsøker å møte.

Frøydis vil vite kriterier for å få hustavle med nål. Hun har et medlem som hun mener fortjener en slik. Ingen faste regler, bare skjønn. Regler om utdelingen står i organisasjonshåndboken. Det skal blant annet sendes en søknad til BBK.

Neste møte bestemt til 28.mars kl 18.00 hos Else (i forkant av årsmøtet)

Dersom det er behov for et styremøte før den dato, ser vi etter hvert.

 Møtet slutt kl 17.00